Bertram Brockhouse

Bertram Neville Brockhouse (* 15. júl 1918, Lethbridge, Kanada – † 13. október 2003, Hamilton) bol kanadský fyzik. 

V roku 1947 promoval na University of British Columbia a v roku 1950 získal doktorát na University of Toronto.

V rokoch 1950 až 1962 pracoval v Chalk River Nuclear Laboratory. V roku 1962 sa stal profesorom na McMaster University v Hamiltone, kde pôsobil do roku 1984. 

V roku 1994 získal spolu s Cliffordom Shullom Nobelovu cenu za fyziku za rozvoj metód rozptylu neutrónu na štúdium kondenzovaných látok, špeciálne za rozvoj neutrónovej spektroskopie.

Referencie

Externé odkazy 
 Bertram Brockhouse, the Triple-axis Spectrometer, and Neutron Spectroscopy

Zdroj 

Nositelia Nobelovej ceny za fyziku
Kanadskí nositelia Nobelovej ceny
Kanadskí fyzici
Členovia Kráľovskej spoločnosti
Osobnosti z Lethbridge
Absolventi University of British Columbia
Absolventi University of Toronto